སྔོན་བསགས་ལེགས་སྤྱད་ཤར་རིའི་རྩེ་ལས་འོངས། །ཕུལ་བྱུང་དད་པའི་རི་བོང་
མཚན་མས་མཛེས། །ལྷག་བསམ་གཏོང་བ་ཡངས་པའི་འོད་དཀར་ཅན། །ནོར་འཛིན་
བདག་མོ་གང་གི་བང་མཛོད་ནས། །དཔལ་ལྡན་འདོད་པའི་ཁམས་ཀྱི་དབང་ཕྱུག་མ། །
དགྱེས་པ་སྐྱེད་བྱེད་སྒྲོ་ལྡན་མེ་ལོང་གིས། །ཉེར་མཛེས་མར་གད་མདོག་ཅན་ཅོད་པན་
ཅན། །རོ་བརྒྱའི་ཟས་དང་ཡར་སྒོག་ལོ་ཡི་ཕུད། །ཕྱག་རྒྱའི་ལང་ཚོ་གསར་པ་མ་ཉམས་
པ། །ཕོ་ཉའི་ལམ་ལས་གནས་འདིར་འོངས་པ་ནི། །སྙིང་ལ་སྤྲོ་དགའི་བདུད་རྩིས་བྲན་
པ་ཐོབ། །བཞེད་དོན་འགྲུབ་སླད་མཆོད་གཏོར་འབུལ་བ་དང་། །ཐུགས་དམ་སྐོང་ཞིང་
།འཇིག་རྟེན་ཕུན་ཚོགས་ཀུན་ལ་དབང་མཛད་ཀྱང་། །
གཏན་གྱི་བཙན་ས་རྙེད་པར་མ་གྱུར་ན། །དབང་མེད་ཉིད་དུ་འདོར་བ་མཐོང་བའི་ཚེ། །
སྐྱེ་བོ་སུ་ཞིག་ཆོས་ལ་གཞོལ་མི་བགྱིད། །སྙིགས་དུས་གློག་ཕྲེང་གཡོ་བ་ལྟ་བུའི་སྲོག །
ཡིད་བརྟན་མི་རུང་ཡུད་ཙམ་སྣང་བ་ལ། །བསོད་ནམས་ཡེ་ཤེས་ཚོགས་གཉིས་གོམས་
མཛད་ནས། །དལ་བའི་རྟེན་ཐོབ་དོན་དང་ལྡན་པར་མཛོད། །ཕེབས་འོས་ཀྱང་རིམ་པར་
ཞུ་ལགས། ཚེས་གསུམ་ལ་ཕུལ་བའི་ཞུ་ཡིག །ཅེས་པ་ཡང་དེ་ཉིད་ལ་གནང་བའོ།། །།